Държавен вестник, бр. 36, 2015 г., стр. 9

БРОЙ  36	
Д Ъ Р Ж А В Е Н  В Е С Т Н И К 	
СТР.  9  
Чл. 11. (1) За измерване на скоростта от 
мобилно АТСС се използват служебни ав-
томобили или мотоциклети, движещи се в 
пътнотранспортния поток или работещи на 
място за контрол. 
(2) В случаите на осъществяване на кон-
трол с мобилно АТСС във време на движе-
ние нарушителите се спират намясто и се 
предприемат действия за реализиране на 
административнонаказателната отговорност 
за извършеното нарушение. За нарушения, 
установени с мобилни АТСС във време на 
движение, електронни фишове не се издават.
(3) При контрол на скоростта с мобилно 
АТСС във време на движение върху заснетите 
изображения освен данните за извършеното 
нарушение уредът отразява и скоростта на 
служебния автомобил или мотоциклет.
Чл. 12. Стационарните автоматизирани 
технически средства или системи, прикрепе-
ни към земята, се обслужват периодично от 
служител за:
1. сваляне на заснетите изображения с данни 
за установените нарушения на правилата за 
движение в случаите, когато няма изградена 
преносна среда между АТСС и съответната 
структура на МВР; 
2. осигуряване на условия за непрекъсната 
работа на АТСС.
Раздел ІV
Съхранение и отчет на автоматизираните 
технически средства и системи и на данните 
с информация от тях
Чл. 13. Директорът на всяка областна 
дирекция на Министерството на вътрешните 
работи (ОДМВР) определя служител, който:
1. води на отчет автоматизираните тех-
нически средства и системи в съответната 
ОДМВР и в районните управления в ОДМВР;
2. води дневник за всяко автоматизирано 
техническо средство и система, в който се от-
разява техническото състояние, извършените 
първоначална и последващи метрологични 
проверки, както и предоставя и получава 
уредите за/от ремонт;
3. съхранява протоколите по чл. 10.
Чл. 14. Директорът на Главна дирекция 
„Национална полиция“ (ГДНП) по предложе-
ние на началника на отдел „Пътна полиция“ 
при ГДНП:
1. разпределя автоматизираните техничес­
ки средства и системи съобразно нуждите и 
ефективността от използването им;
2. предлага за въвеждане в експлоатация 
нови видове АТСС на база анализ необходи-
мостта от конкретен вид, както и съвременните 
тенденции в тази насока;
3. определя минимален брой часове за кон-
трол с АТСС въз основа анализ на настъпилите 
ПТП на територията на съответната ОДМВР.
Чл. 15. (1) При използването на АТСС 
началниците на структурните звена, осъ-
ществяващи контрол на пътното движение в 
ОДМВР, организират и контролират:
1. обучението на състава за работа с АТСС 
и тяхното ефективно и законосъобразно из-
ползване; 
2. правилната техническа експлоатация 
на автоматизираните технически средства и 
системи; 
3. отчета и архивирането на информаци-
ята от средствата за измерване на хартиен и 
магнитен носител;
4. насочеността на контролната дейност в 
часове на база настъпили ПТП по вид, място 
и време; 
5. съответствието между установените 
нарушения и наложените административни 
наказания и изготвят месечна справка, която 
съдържа:
а) броя и номерата на АТСС от всеки вид, 
както и тяхната изправност;
б) броя на часовете за контрол, установе-
ните нарушения за всяко техническо средство 
поотделно и съставените административни 
документи.
(2) Началниците на структурните звена, 
осъществяващи контрол на пътното движение 
в ОДМВР, планират използването на мобилни 
АТСС за контрол по часове ежемесечно.
Чл. 16. (1) Данните за нарушенията се 
съхраняват до приключване на администра-
тивнонаказателната преписка във формата и 
вида, изготвен от АТСС. При необходимост 
същите могат да се отпечатват. 
(2) Информацията по ал. 1 се събира, съх-
ранява и анализира от определени със заповед 
на директора на ОДМВР служители и чрез 
автоматизирана информационна система се 
използва за целите на административнонака-
зателния процес.
(3) Информацията по ал. 1 се предоставя 
като отпечатано статично изображение във 
вид на снимков материал с уникален иден-
тификационен номер по искане на органи 
на съдебната власт и на лица, участващи в 
административния процес.
(4) Директорът на ОДМВР или определено 
от него лице осъществява контрол за правил-
ното съхранение и използване на данните от 
АТСС.
Чл. 17. Специализирана административна 
дирекция „Комуникационни и информационни 
системи“ – МВР осигурява правата на достъп, 
контролира използването на компютърните 
конфигурации, сървъри и достъпа до тях, 
както и до съхраняваната информация от ав-
томатизирани технически средства и системи.
Заключителна разпоредба
§ 1. Наредбата се издава на основание 
чл. 165, ал. 3 от Закона за движението по 
пътищата.
Министър: 
Румяна Бъчварова